Goeie Gons Stem - Solidariteit WêreldSolidariteit Wêreld
GoeieGons! Kyk wie skitter in die top-5!
Honderde Afrikaanse ontwerpers, bemarkers, kopieskrywers, joernaliste en fotograwe is vir hul uitmuntende werk en onblusbare kreatiwiteit in hul beroepe genomineer! In elke kategorie is daar 'n top-5 aangewys en jóú stem bepaal wie met die groot prys en dié gesogte titel gaan wegstap!
#GoeieGons 2021: Bepalings en voorwaardes – klik hier
Hier is jou top-5 in elke kategorie! Stem nóú vir jou gunsteling.
Alexius van der
#GoeieGons is tans gesluit.
Ek het in 2017 my BA(Hons) in Grafiese Ontwerp aan die NWU Potchefstroom verwerf. Daarna het ek die geleentheid aangegryp om Multimedia as 'n ekstra vak aan te pak en in 2019 kon ek dit ook agter my naam skryf. Tans is ek 'n grafiese ontwerper in die Paarl waar ek die voorreg het om my kennis by Adamsrib Digital Solutions te verbreed. In my vrye tyd gee ek my tiende deur digitale collages te skep en aan mense op te dra. Daarbenewens ondersteun ek graag besighede, kunstenaars en instansies reg oor Suid-Afrika. Ek streef daarna om suiwer Afrikaans te gebruik en dit so by ander mense aan te moedig met behulp van skryfstukke wat elke collage afsonderlik ondersteun. Ineffable Digital Designs se collages verskyn elke dag van die jaar en meer as 800 collages is reeds op sosiale media gepubliseer. Ek hou myself verantwoordelik vir my talente en glo dat as 'n mens jou talente reg gebruik, jy werklik 'n verskil sal kan maak en 'n beter toekoms vir ons nageslag sal verseker.
Fran Labuschagne is 'n Suid-Afrikaanse illustreerder en animeerder. Haar werk word dikwels geïnspireer deur speelse temas en humoristiese situasies. Sy het 'n besondere liefde vir karakters, sagte kleure en sjokolade. Sy werk met plaaslike en internasionale handelsmerke en poog om treffende en kleurvolle illustrasies, met 'n tikkie sjarme te skep.
Fran se Instagram profiel het ook onlangs nuwe hoogtes bereik met oor die 10 000 volgers.
Ek het in 2006 my BA-graad in Grafiese Ontwerp by die NWU, Universiteit van Noordwes (Potchefstroom-kampus) voltooi. Ek het daarna vir verskeie organisasies gewerk wat in verskillende velde in druk asook digitaal gespesialiseer het. Ek het in 2019 my passie gevind toe ek en 'n vennoot die groot stap geneem het om ons eie besigheid te begin. Ons het ons deure ses maande voordat Covid-19 ons getref het, oopgemaak. So die afgelope paar maande was tawwe tye gewees, maar steeds van die beste tye van my lewe. Ek het nou uiteindelik die geleentheid om my kreatiwiteit ten volle te gebruik, en my passie vir kuns en kommunikasie uit te leef. Ek voel dat die grafiese ontwerp industrie nog in 'n groeifase is, waar ons elke dag meer respek en erkenning kry, maar ons is nog nie heeltemal daar nie. Uiteindelik word dié beroep as 'n integrale deel van kommunikasie gesien. Ons kry meer en meer die geleentheid om te adviseer, soos die gespesialiseerde kenners wat ons is, in stede van om net mooi te maak en te doen wat die kliënt vra. Hoe dit ook al sy, dit is opwindend om deel te wees van hierdie industrie en professie se ontwikkeling. Ek is opgewonde oor die baanbreker verwikkelinge wat ongetwyfeld nog in ons hoë-tempo omgewing wat aanhoudend verander kom. Die belangrikste ding wat 'n ontwerper vir homself/haarself kan doen is om op datum
Pieter se radioloopbaan het in 2010 by 'n klein gemeenskapsradiostasie begin. Hy het sy vlerke gesprei en in April 2016 die Knysnabos verruil vir Pretoria se stadsliggies, en jou weeksaande uitgenooi om saam met hom op GrootFM 90.5 vanaf 18:00 elke aand te kuier. Met sy professionele, tog gemaklike stemtoon en persoonlikheid, help hy jou al vanaf Maandag, 30 Maart 2020 tussen 05:00 – 06:00 weeksoggende, om wakker te word en gereed te maak vir die dag wat voorlê. Pieter hou jou op hoogte van wat op die paaie gebeur en deel ook relevante nuusgebeure wat deur die loop van die nag of vroegoggend plaasgevind het. Om 05:35, deel hy daagliks inspirasie-insette deur verskeie bekende persone soos Lindie Strydom, Elizabeth Theunissen, Jaco Strydom en Deon van der Berg. In 2017 was Pieter 'n finalis in die gemeenskapsradiokategorie, "Best night time show" by die Liberty Radio Awards en ook in 2018 'n finalis in die ATKV-mediaveertjie kategorie vir beste aanbieder by 'n gemeenskapsradiostasie. In 2019 Wen Pieter die RDMA-toekenning ("Responsible Drinking Media Awards") vir die verantwoordelike gebruik van alkohol-inset, op die program GROOT trauma – hy was ook 'n finalis in 2018 in dié kategorie. Sy program, Reg of Verkeerd, Dinsdae-aande om 20:00 is ook in 2020 genomineer vir 'n SA-Radiotoekenning in die kategorie: "News and Actuality"-program.
Die radiogogga het my toe ek 12 jaar oud was reeds gebyt en sedertdien is dit al wat ek wou doen. In 2010 begin ek my uitsaailoopbaan by 'n kampusradiostasie, en ek is bevoorreg om meer as tien jaar later steeds my droomwerk te kan beoefen. Ek is lief vir mense, my taal, om buite in die son te wees en aktief te leef. My geloof hou my staande en ek probeer om altyd 'n positiewe uitkyk op die lewe te hê.
Wat gebeur wanneer 'n opgeleide onderwyser en remediërende terapeut met 'n kunstige en dramatiese sy genooi word om 'n vriend op sy radioprogram uit te help? Klink soos die begin van 'n avontuur. Sanett se radioloopbaan het in die vroeë 2000's begin in Gqeberha (Port Elizabeth) as mede-omroeper saam met Danie Matthee vir die Middag Rendezvous op KingfisherFM. Daarna het sy vir 'n paar jaar Lifestyle, 'n oggend tydskrifprogram op haar eie aangebied. Aan die einde van haar tyd by KingfisherFM, was sy ook vir 'n jaar lank hulle programbestuurder vanaf 2009-2010. Toe ontmoet sy die liefde van haar lewe en verlaat die radiobedryf vir 'n paar jaar, net om in 2017 weer betrokke te raak by Radio Laeveld, 100.5 FM met stemwerk en voorafopgeneemde programinsetsels soos Pappa, Mamma asook Saam met dr. Melodie de Jager en ander formidabele gaste. Einde 2018 het 'n vinnige "uithelp" op dié ontbytprogram in 'n permanente posisie ontaard, omdat dit net soveel pret was! En dit is hier waar sy nog elke oggend speel, gesels, kuier, vermaak en saam met haar luisteraars leer. Skakel gerus in via www.radiolaeveld.co.za elke weekdagoggend tussen 06:00 en 09:00 vir 'n smakie van die Laeveld!
Estel de Beer is die aanbieder van die program, Klankkoerant Bylaag, wat weeksdae tussen 08:00 en 09:00 op PretoriaFM uitsaai word. Haar radio loopbaan het in 2009 begin as aktrise in 'n weeklikse radio-vervolgverhaal op RSG alhoewel sy ook al in ander radiodrama's gespeel het. Sy is reeds sedert 2015 'n omroeper by PretoriaFM.
Ek is 'n verpleegkundige by 'n privaat hospitaal in George. Ek skryf al vir baie jare om sin te maak uit my wêreld. Ek is getroud met Eduard en die ma van drie pragtige kinders.
Ek sal my skryfwerk nie defnitief gedigte of prosa werke noem nie. Ek steur my nie genoeg aan taalreëls om dit daarvolgens te definiëer nie. Ek noem dit eerder fotos. Fotos in my lyf vasgevang.
Klik hier om my werk te lees.
Ek het musiek en joernalistiek studeer en my loopbaan as proefleser en kopieskrywer by 'n reklame-agentskap in Kaapstad begin. Daarna was ek joernalis by Huisgenoot en digitale inhoudsvervaardiger en sosialemedia-koördineerder by Netwerk24, voordat ek as kunsjoernalis by Netwerk24 en die Afrikaanse dagblaaie Die Burger, Beeld, en Volksblad aangestel is. Daarby het ek in onderskeidelik 2014 en 2018 my magistergraad in joernalistiek en wêreldstudies aan die Universiteit Stellenbosch en die Universiteit van Leipzig behaal.
Ek probeer niemand anders wees nie | Netwerk24
Kirvan kon vlieg soos 'n arend | Netwerk24
Hys Pools maar dig in Afrikaans | Die-Burger
Kiffness wil luidspreker van onreg bly | Netwerk24
Ek het in 2001 aan die Hoërskool F.H. Odendaal in Pretoria gematrikuleer en daarna joernalistiek en erfenis- en kultuurstudies aan die Universiteit van Pretoria studeer. Na universiteit het ek sowat vier jaar lank as joernalis by gemeenskapskoerante in Pretoria gewerk, voordat ek oorgeskakel het na korporatiewe kommunikasie. Ek werk die afgelope nagenoeg 15 jaar by die Solidariteit Beweging, eers as joernalis en mediaskakelbeampte en tans as publikasiebestuurder by Kraal Uitgewers. Hier leef ek my liefde vir woorde, geskiedenis en goeie stories wat klink na wolhaarstories met klipharde feite uit. Dit is 'n ongelooflike voorreg om aan projekte te werk wat ek weet vir jare nog op mense se boekrakke gaan staan, hulle opinies oor die wêreld kan verander en, deur die geskiedenisboeke wat ons publiseer, die kans gee om as't ware tydreise te onderneem. Ek was medeouteur van die boek Treurgrond: Die realiteit van plaasaanvalle, 1990 tot 2012, en my eerste kinderboek, Prinsessie en Boekeman, het pas verskyn. Ek is getroud met Andries en het twee kinders, Amelie (11) en Andreas (7).
Ek is Frieda Visser, gebore Breytenbach op 29 Sept. 1944. In 1950, op byna ses jarige ouderdom, sterf my ma. Ek en twee susters word na die Abraham Kriel kinderhuis gestuur in Langlaagte. Ons jonger broer sluit later by ons aan. Op sesjarige ouderdom word ek raakgesien deur 'n nuwe huismoeder. Op die manier werk ek saam met haar vir nege jaar, om graad een en twee kleintjies te versorg. Sonder bediendes. Daar was 2 groepe van 15 aan elke kant. St. 8 sluit ek vir eerste maal by my eie ouderdom meisies aan. Het 'n deurmekaar liefdeslewe. Bly getroud met eerste man vir 21 jaar. Maak drie fantastiese kinders alleen groot. Oudste sterf op 27 jaar in 'n motorongeluk. Tweede huwelik met Wiskundige, Albert Visser bring nuwe geleenthede. Vandag die trotse Ouma van studerende kleinkinders. 'n Dogter wat op 48 jaar graad vang. Suksesvolle seun. Meganiese ontwerp van als wat met dambou te doen het.
Windswael | Klik hier
Ek is ook maar deel van die werkersklas en tans werksaam as industriële verhoudinge beampte met meer as 12 jaar ondervinding in die Arbeidsreg. Tog 'n vurige aanhanger van die geskiedenis en veral perde. As jong seun wat op die platteland buite Pretoria grootgeword het, het hy sy perdekennis en vaardigheid geslyp. As jy in die Van Staden familie grootword, hoe dan nou anders? Dit was toe ook nie lank nie, tot die geskiedenis- en die perde belangstellings mekaar gevind het, en saam met kollega Johan Nell een somersaand langs 'n kampvuur, het die Herdenkingsritte-idee ontstaan. Sedertdien is al meer as 2 000 km te perd afgelê, al met die monumente en erfenisgebiede in Suid-Afrika langs. Tans is Theunis besig om dit te dokumenteer om ons erfenis op 'n unieke wyse met almal te deel.
Botteltjie groen | Klik hier
Die Dammetjie | Klik hier
My naam is André Oberholzer. Ek is 'n inhoudskepper en videograaf. Ek doen al vir die afgelope vyf Jaar videowerk en het in 2020 voltyds video's gemaak. Ek het 'n groot passie vir 'n goeie storie en dit is nog lekkerder as ek self een uit niks kan maak. Ek is ook 'n akteur en musikant en werk ook aan my persoonlike handelsmerk, www.andreoberholzer.com, om as 'n positiewe invloeder te help om 'n verskil maak. Ek is vir die laaste 11 jaar getroud en is ook 'n ouer.
My naam is Coert Erasmus. Fotografie is iets wat ek geniet. Ek het drie jaar gelede 'n kamera opgetel en van verlede jaar af doen ek dit min of meer voltyds. Het onlangs begin werk aan kortfilms en dokumentêre produksies. Die laaste kortfilm waaraan ek gewerk het, was Die Laksman, waarvan ek ook die voorreg gehad het om gedeeltes te kon skryf. Hopelik is daar in die toekoms 'n plek vir my werk in die Afrikaanse filmbedryf.